Diari Oficial de la Generalitat Valenciana


Sumari del DOGV 8152, del 19-10-2017 (2017/9186)

RESOLUCIÓ de 6 d'octubre de 2017, del president de l'Institut Valencià de Competitivitat Empresarial, per la qual s'amplia el pressupost de la convocatòria d'ajudes en matèria d'energies renovables i biocarburants, amb càrrec al pressupost de l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9186


Data del document
:   06-10-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 6 d'octubre de 2017, del president de l'Institut Valencià de Competitivitat Empresarial, per la qual s'amplia el pressupost de la convocatòria d'ajudes en matèria d'energies renovables i biocarburants, amb càrrec al pressupost de l'exercici 2017. [2017/9186]  
Per Resolució de 9 de maig de 2017, del president de l'Institut Valencià de Competitivitat Empresarial (IVACE), es convoquen ajudes en matèria d'energies renovables i biocarburants, amb càrrec al pressupost de l'exercici 2017 (DOGV 8042, 18.05.2017).  
En l'article 2.3 de l'esmentada resolució s'arreplega que es podrà incrementar el pressupost de la convocatòria, quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.   
Havent-se produït i aprovat una generació de crèdit de 65.000 euros, destinada a aquesta convocatòria, es considera convenient ampliar per l'import esmentat el pressupost per a la concessió d'aquestes ajudes, i destinar-lo en concret al Programa d'energies renovables i biocarburants - aplicacions elèctriques, per a poder atendre un nombre més gran de projectes. La dotació pressupostària final de la convocatòria de referència serà per tant d'1.515.000 euros, i s'incrementa en particular el Programa d'energies renovables i biocarburants - aplicacions elèctriques, la dotació final del qual serà de 165.000 euros.   
En virtut del que estableix l'article 2.3 de la Resolució de 9 de maig de 2017, del president de l'IVACE, sobre increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb el que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
  
Ampliar en 65.000 euros la dotació pressupostària corresponent a la convocatòria d'ajudes en matèria d'energies renovables i biocarburants, per a l'exercici 2017, aprovada per la Resolució de 9 de maig de 2017, del president de l'IVACE (DOGV 8042, 18.05.2017). El pressupost total per a la dita convocatòria serà en conseqüència d'1.515.000 euros, amb càrrec a la línia pressupostària T5218000, «Energies renovables i biocarburants». Es destina l'import ampliat al Programa d'energies renovables i biocarburants - aplicacions elèctriques, i la dotació final d'aquest programa és de 165.000 euros.  
  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
València, 6 d'octubre de 2017.- El president de l'Institut Valencià de Competitivitat Empresarial: Rafael Climent González.